Nettali 20: Diina am na poroblem
NDAX gis nga kan la Diina di seetsi ? Ay jigéen yu dëkk Kanaan. Baayam Yanqóoba, bu ko yëgoon, ndax dina ci kontaan ? Bala ñu ciy tontu, nanga fàttaliku li Ibraayma ak Isaaxa waxoon ci jigéeni Kanaan.
Ndax Ibraayma dafa bëggoon doomam Isaaxa takk jabaru Kanaan ? Déedéet ! Ndax Isaaxa ak Rebeka dañu bëggoon seen doom Yanqóoba takk jabaru Kanaan ? Déedéet ! Xam nga lu tax ?
Ñi dëkkoon Kanaan dañu doon jaamu ay yàlla yu dul dëgg. Kon duñu mën a nekk ay jëkkër, jabar walla xarit yu baax. Wóor na ñu ne Yanqóoba bëggul woon doomam xaritoo ak jigéenu Kanaan.
Ci lu wóor, Diina dina dugal boppam ci coono. Ndax gis nga góor gii di xool Diina ? Waa Kanaan la. Sisem la tudd. Benn bés, Diina dafa demoon seeti xaritam yi, Sisem forse ko mu tëdd ak moom. Lu bon la woon, ndaxte bala góor di ànd ak jigéen, fàww ñu nekk jëkkër ak jabar. Te li Sisem def noonu indi na yeneen coono yu bare.
Bi magu Diina yi déggee loolu, meroon nañu lool. Ñaar ci ñoom, Simeyon ak Lewi, dañu meroon ba yëkkëti jaasi, dem ci dëkk boobu te dal ci kow góor ñi fa nekkoon. Ñoom ak seeni doomi baay rey nañu Sisem ak ñeneen góor yépp. Yanqóoba mer ndax lu bon loolu ñu def.
Loolu yépp, nu mu komaasee ? Diina moo amoon xarit ci ñi toppul Yàlla. Ñun, bëgguñu am xarit yu mel noonu, du dëgg ?
Njàlbéen ga 34:1-31.
Laaj yi
- Lu tax Ibraayma ak Isaaxa bëgguñu woon seeni doom séy ak waa Kanaan ?
- Diina dafa doon xaritoo ak jigéeni Kanaan. Ndax Yanqóoba dàkkooroon na ci loolu ?
- Ki nekk fii di xool Diina, kan la, te lan la def lu bon ?
- Doomu baayu Diina yi tudd Simeyon ak Lewi, lan lañu def bi ñu déggee li xewoon ?
- Ndax Yanqóoba àndoon na ak li Simeyon ak Lewi def ?
- Poroblem yi njaboot gi amoon yépp, fan lañu komaasee ?
Leneen li ñu mën a laaj
- Jàngal Njàlbéen ga 34:1-31.
Ndax benn yoon rekk la Diina dem seeti jigéenu Kanaan yi ? Waxal lu tax nga tontu loolu (Njàl. 34:1).
Lu tax ñu mën a wax ne Diina am na wàll ci li tax mu bañ a nekkati janq léegi (Gal. 6:7) ?
Naka la ndaw yi tey mënee wone ne bëgguñu def ni Diina (Prov. 13:20; 1 Kor. 15:33; 1 Ywna. 5:19) ?
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn